CELEX: 62018CN0480
Language: da
Date: 2018-07-23 00:00:00
Title: Sag C-480/18: Anmodning om præjudiciel afgørelse indgivet af Augstākā tiesa (Letland) den 23. juli 2018 — AS »PrivatBank«

22.10.2018   
            
            
               DA
            
            
               Den Europæiske Unions Tidende
            
            
               C 381/5
            
         
      Anmodning om præjudiciel afgørelse indgivet af Augstākā tiesa (Letland) den 23. juli 2018 — AS »PrivatBank«
      (Sag C-480/18)
      (2018/C 381/07)
      Processprog: lettisk
      
         Den forelæggende ret
      
      Augstākā tiesa
      
         Parter i hovedsagen
      
      
         Sagsøger og kassationsappellant: AS »PrivatBank«
      
         Kassationsindstævnt: Finanšu un kapitāla tirgus komisija (finanstilsynet, Letland)
      
         Præjudicielle spørgsmål
      
      
                  1)
               
               
                  Er en national lovgivning, hvorefter det lettiske finanstilsyn har beføjelse til at behandle klager fra brugerne af betalingstjenester, herunder i forbindelse med manglende betalinger i euro eller i en medlemsstats nationale valuta, og dermed til at konstatere overtrædelser af loven [om betalingstjenester og elektroniske penge] og pålægge sanktioner, forenelig med artikel 2, stk. 2, i direktiv (1) [2007/64/EF]?
               
            
                  2)
               
               
                  Skal direktivets artikel 20, stk. 1 og 5, og artikel 21, stk. 2, fortolkes således, at de tillader, at den kompetente myndighed ligeledes fører tilsyn med og pålægger sanktioner i forbindelse med manglende betalinger i euro eller i valutaen i en medlemsstat uden for euroområdet?
               
            
                  3)
               
               
                  Har den kompetente myndighed med henblik på de i direktivets artikel 20 og 21 fastlagte tilsynsopgaver eller med henblik på de i direktivets artikel 80-82 fastlagte klageprocedurer beføjelse til at bilægge tvister mellem betaleren og udbyderen af betalingstjenester, som udspringer af de i direktivets artikel 75 omhandlede retsforhold, og afgøre, hvem der er ansvarlig for den manglende eller mangelfuldt gennemførte transaktion?
               
            
                  4)
               
               
                  Når den kompetente myndighed udfører de i direktivets artikel 20 og 21 fastlagte tilsynsopgaver eller gennemfører de i direktivets artikel 80-82 fastlagte klageprocedurer, skal denne myndighed da tage hensyn til en voldgiftsafgørelse, der bilægger tvisten mellem udbyderen af betalingstjenesterne og brugeren af betalingstjenesterne?
               
            
         (1)  Europa-Parlamentets og Rådets direktiv 2007/64/EF af 13.11.2007 om betalingstjenester i det indre marked og om ændring af direktiv 97/7/EF, 2002/65/EF, 2005/60/EF og 2006/48/EF og om ophævelse af direktiv 97/5 (EUT 2007, L 319, s. 1)